2021-09-20

**TILBUD OM ORIENTERINGSDAG VED**

**GARDEHUSARREGIMENTETS HESTESKADRON**

**FOR HOLD FEBRUAR 2022 OG HOLD AUGUST 22**

Skal du være værnepligtig ved Hesteskadronen med start februar 2022 eller august 2022? Så vil vi gerne vise dig hvad den kommende tjeneste går ud på.

**Hesteskadronen indbyder dig derfor til en orienteringsdag på Gardehusarkasernen i Sla­gelse søndag d. 31. oktober 2021 i tidsrummet kl. 10:00 - 17:00.**

På orienteringsdagen får du mulighed for at møde nogle af de befalingsmænd og officerer, som du vil møde, når du starter til tjeneste. Du vil komme til at se staldene og hestene. Men vigtigst af alt, så kommer du til at tale med nogle af de værnepligtige, som er i gang med den tjeneste, som du også har søgt ind til. De vil fortælle om alle de fantastiske og helt unikke oplevelser, som man kan få. De vil også fortælle om uddannelsen i felten, om lange arbejdsdage og weekendvagter. Og om ikke at blive god nok til at ride eskorter, hvis man ikke har nogen rideerfaring med i bagagen.

Du skal møde ved hovedindgangen til Centerbygningen på Gardehusarkasernen, 4200 Sla­gelse, kl. 10:00. Du skal medbringe idrætstøj til både indendørs og udendørs brug. Omklædning til idrætstøj vil finde sted i omklædningsrum bag gymnastiksalen i Centerbygningen. Her er der efterfølgende også mulighed for bad.

Vi anbefaler, at du medbringer praktisk skiftetøj, herunder løbesko og vandrestøvler eller lignende solidt fodtøj, idet du vil få mulighed for at prøve kræfter med nogle af de arbejds­opgaver, som du senere i din værnepligtsperiode skal gennemføre. Opgaverne omfatter bl.a. fysisk træning (12 min. løbetest m.v.) på stadion, staldtjeneste og felttjeneste i det nærliggende øvelsesterræn.

Under orienteringsdagen vil Hesteskadronen sørge for gratis frokost.

Ved tilmelding til orienteringsdagen får du automatisk tilsendt togbilletter, så du kan rejse gratis til Gardehusarkasernen og retur. Er din bopæl tæt på Slagelse, så der kun benyttes et trafikselskab, udstedes der ikke togbilletter.

Rejser du fra Jylland, og derved har lang rejsetid, har du muligheden for gratis at overnatte på kasernen allerede om lørdagen, ligesom du vil få gratis morgenmad søndag morgen fra kl. 08:30 på Soldaterhjemmet (KFUM). Hvis du ønsker at benytte dig af denne mulighed, skal du meddele dette i forbindelse med tilmeldingen. Nøgler til bygningen for overnatning kan afhentes ved kasernens hovedvagt fra lørdag kl. 12:00.

Hesteskadronen vil søndag d. 31. oktober 2021 fra kl. 09:30 til kl. 10:00 have en eller flere minibusser placeret på Slagelse station (Busterminalen), mhp. at kunne transportere dig fra stationen til Gardehusarkasernen. Efter afslutning på dagens program vil Hesteska­dronen sørge for, at du bliver transporteret tilbage til Slagelse station, så deltagere fra Jyl­land kan nå en togafgang efter kl. 18:00.

Af hensyn til planlægningen af orienteringsdagen, er **tilmeldingsfristen mandag d. 18. oktober 2021**, hvor bl.a. evt. ønske om indkvartering natten mellem lørdag og søndag, samt nær­meste DSB-station oplyses.

Tilmelding til orienteringsdagen kan ske på [www.besoegsdag.dk](http://www.besoegsdag.dk), hvor du vælger linjen med **GARDEHUSARREGIMENTET, HESK**. Har du ikke mulighed for at tilmelde dig via inter­nettet, er du velkommen til at ringe til Forsvarsministeriets Personalestyrelse på tlf.: 7281 9000.

Program for orienteringsdagen og kort over Gardehusarkasernen kan ses på hjemmesiden, hvor tilmeldingen foretages.

Såfremt du måtte have spørgsmål, kan disse stilles alle hverdage i tidsrummet 08:00 - 14:00 til kontaktpersonerne ved Hesteskadronen, seniorsergent M. Christensen på tlf.: 2523 9237 eller major C.E. Holm på tlf. 2142 4312. Derudover så kan du finde os på Facebook og Instagram ved at søge på Gardehusarregimentets Hesteskadron – HESK og hesteskadronen, hvor vi jævnligt lægger historier og billeder fra vores hverdag op samt svarer på spørgsmål.

Vel mødt ved Hesteskadronen

Med venlig hilsen

C.E. HOLM

major

Chef for Hesteskadronen